
Strada Unirii, nr. 224, sat Cleja; Tel/fax: 0234/253012; 0234/253222
e-mail: uat@primariacleja.ro

ANEXA LA PHCL nr. 56  DIN 14.07.2025

Regulamentul pentru premierea elevilor de pe raza UAT Comuna Cleja , care au obținut premii și mențiuni la olimpiade și concursuri  județene, interjudețene/regionale și naționale, premii de excelență/merit  în anul școlar 2024-2025

Având în vedere prevederile legale:
· Ordonanța de urgență a Guvemului nr. 57/ 2019 privind Codul administrativ, cu modificările și completările ulterioare;
· Legea nr. 273/2006 privind finanțele publice locale, cu modificările și completările ulterioare;
· Legea învățământului preuniversitar nr.198/2023, cu modificările și completările ulterioare;
· Art. 10 și art.11 din Normele metodologice privind cheltuielile cu organizarea şi desfăşurarea olimpiadelor, a concursurilor şcolare, extraşcolare şi extracurriculare, a taberelor de profil, a simpozioanelor şi a altor activităţi specifice, precum şi cuantumul stimulentelor financiare acordate elevilor, profesorilor care i-au pregătit şi unităţilor de învăţământ de provenienţă a premianţilor, aprobată prin HG nr. 1616/2024;

Art.1.
          Regulamentul are ca obiect crearea unui cadru unitar de susținere a elevilor care au obținut premii și mențiuni la olimpiade și concursuri  județene, interjudețene/regionale și naționale în anul școlar 2024-2025, pe discipline de învățământ, sport,   cultură și religie, premii de execelență/merit în scopul stimulării acestora prin sporirea gradului de competiție între elevi, pentru susținerea și creșterea performanței educaționale, precum și pentru a promova valorile Comunei Cleja.
Art. 2.
(1) Promovarea și susținerea performanței în educație constituie un obiectiv important pentru comunitate. Consiliul local al Comunei Cleja acordă premii/stimulente financiare elevilor cu domiciliul în comuna Cleja, care au obtinut rezultate   școlare notabile, premii, distincții, medalii, rezultate,  la olimpiadele/concursurile  școlare și extrașcolare,  organizate la nivel național și regional, în anul în curs/an școlar anterior premierii.
(2) În fiecare an, in bugetul local al Comunei Cleja va fi înscrisă o sumă destinată acordării de stimulente financiare, suma ce va putea fi majorată în funcție de rezultatele obținute, în limita resurselor financiare disponibile.
Art. 3.
(1)Premiile se acordă elevilor în funcție de distincția/rezultatul obținut, de performanță, de importanța și amploarea competiției, de contribuția personală, la concursurile/competițiile la care au participat în domeniul învățământ, sport, cultură și religie,  în limita bugetului aprobat anual prin Hotărârea Consilului local, după cum urmează:
(2) Se acordă elevilor care în cursul anului  școlar încheiat au obtinut distinctii/diplome, respectiv premii I, Il, III, la etapele: interjudețene/județene/nationale și regionale  la olimpiadele /concursurile  școlare și extrașcolare pe discipline de învățământ, sport, cultură și religie în functie de distincția/diploma obtinută, precum și celor care au obținut diplomă de excelență (media 10) și diplomă de merit (medii cuprinse  între 9,50  - 9,99): 
Premii acordate in funcție de rezultatele obținute :
a) Premii de excelență: 500 lei
b) Faza  națională 
Premiul/locul III – 300 lei
Premiul/mențiune - 200 lei

c) Faza/etapa interjudețeană/județeană
Premiul/locul I - 400 lei
Premiul/locul II - 300 lei
Premiul/locul III – 200 lei
Premiul/mențiune - 100 lei
d) Faza/etapa regională

Premiul/locul I -150 lei
Premiul/mențiune - 100 lei

e) Diplomă de merit – 150 lei


Art. 4.
Premiile se acordă din bugetul local al Comunei Cleja pentru anul în curs, în limita sumelor alocate în acest sens, sub formă de stimulente financiare în lei.
Art. 5.
Premiile și recompensele se vor acorda din bugetul local al Comunei Cleja o singură dată în cursul unui an calendaristic, pentru distincția obținută în cadrul fiecărei discipline din domeniile prevăzute la art.3.
Art. 6.
(1)În vederea obținerii premiului, se va depune la Școala Gimanzială Comuan Cleja - un dosar care va cuprinde cererea de acordare a premiului (Anexa la regulament) însoțită de următoarele documente, după caz:
· Copia actului de identitate (elev și părinte);
· Pentru elevii sub 14 ani se va anexa copia certificatului de naștere și copia actului de identitate al părintelui sau tutore;
· Copia diplomei premiului obținut la competitia interjudețeană/județeană/natională și regională, diploma de execelență/merit, etc;

(2) Școala Gimnazială Comuna Cleja  va preda dosarele Primăriei comunei Cleja, însoțite de un centralizator al acestora, care va cuprinde: numele și prenumele elevului, premiul și suma.
Art. 7.
Premiile se acordă în baza statelor de plată întocmite de Compartimentul financiar contabilitate. 
Art. 8.
Rezultatele obtinute trebuie sa fie recunoscute de către forurile de specialitate: 
-Ministerul Educației;
Art. 9.
Elevii care au obtinut rezultate deosebite la mai multe olimpiade școlare vor fi premiați pentru fiecare performanță.

Art.10.
Nici un elev nu poate fi discriminat sau avantajat cu privire la acordarea premiului pe următoarele criterii: religie, sex, rasă, apartenență Ia organizațiile legal constituite sau apartenența politică a familiei.

Art.11.
Premiile vor fi acordate pe baza documentelor prevăzute la art. 6 din prezentul regulament aprobat prin Hotărâre a Consiliului Local, cu aprobarea ordonatorului de credite, într-un cadru festiv în fiecare an.

Art.12.
Prevederile prezentului regulament se vor aplica începând cu data aprobării lui și va fi afișat pe pagina de internet a Comunei Cleja.



                          INIȚIATOR,                                           AVIZAT DE LEGALITATE,
                              PRIMAR,                                                     Secretar general comună,
                             Petru IȘTOC                                                    Tatiana  FODOR

Anexă la Regulament



CERERE PREMIERE ELEVI IN BAZA HCL _____/________2025




	Subsemnata/ul ___________________________________posesoare/posesor a CI, Seria _________nr.________, CNP.______________________________în calitate de părinte/tutore al
 elevului ___________________________________CNP._______________________din clasa a________la Scoala Gimanzială ___________vă rog să aprobați acordarea premiului de ___________ lei, în conformitate cu art.3, Alin.2, lit.______din HCL nr.____/_____07.2025 privind aprobarea Regulamentului pentru premierea  elevilor de pe raza UAT COMUNA CLEJA, care au obținut premii și mențiuni la olimpiade și concursuri  județene, interjudețene/regionale și naționale, premii de excelență/merit  în anul școlar 2024-2025.
	Menționez că am obținut locul_______la concursul/olimpiada  regională/interjudețeană/județeană/național, premiul ___________________________
	Atasez urmatoarele documente:
-copie act identitate părinte
- copie act identitate sau certificat naștere elev
- Copia diplomei premiului obținut la competiția interjudețeană/județeană/natională și regională, diploma de execelență/merit, etc;


    DATA							SEMNĂTURA

__________	      _______________

